Document ID: /roh_data/filtered/swiss_laws_in_ROHinterleaved.jsonl.gz/19842

This text was translated from EN into Rumantsch Grischun.

Any person who has capacity to take legal action may choose to be represented in proceedings. The following persons are allowed to act as professional representatives:a. in all proceedings: lawyers admitted to represent parties before Swiss courts under the Lawyers Act of 23 June 2000;b. before the conciliation authorities, in financial disputes under the simplified procedure and in cases under the summary procedure: licensed administrators and legal agents if provided for by cantonal law;c. in cases under the summary procedure in accordance with Article 251 of this Code: professional representatives under Article 27 DEBA;d. before the special courts for tenancy matters and for employment matters: professionally qualified representatives if provided for by cantonal law. The representative must prove his or her authority by power of attorney. The court may order the personal appearance of a represented party. SR 935.61 SR 281.1

Mintga partida ch’è capabla da processar po sa laschar represchentar en il process. Da represchentar professiunalmain las partidas èn autorisads:a. en tut las proceduras: advocats ch’èn autorisads da represchentar partidas davant dretgiras svizras tenor la Lescha dals 23 da zercladur 2000 davart las advocatas ed ils advocats;b. davant l’autoritad da mediaziun, en dispitas dal dretg patrimonial en la procedura simplifitgada sco er en chaussas da la procedura summarica: curaturs patentads sco er agents da dretg, uschenavant ch’il dretg chantunal prevesa quai;c. en chaussas da la procedura summarica tenor l’artitgel 251 da questa lescha: represchentants professiunals tenor l’artitgel 27 LSC;d. davant dretgiras da locaziun e da lavur: represchentants cun las qualificaziuns professiunalas, uschenavant ch’il dretg chantunal prevesa quai. Il represchentant sto sa legitimar tras in plainpudair. La dretgira po ordinar ch’ina partida represchentada stoppia sa preschentar persunalmain davant dretgira. SR 935.61 SR 281.1